ประกาศกรมประมงเรื่อง กาหนดหลักเกณฑ์และวิธีการยื่นเอกสารและหลักฐานต่อพนักงานเจ้าหน้าที่ณ ศูนย์ควบคุมการแจ้งเรือเข้าออก ก่อนนาเรือประมงพาณิชย์ออกจากท่าเทียบเรือประมง พ.ศ. 2561
ประกาศกรมประมง
เรื่อง กำหนดหลักเกณฑ์และวิธีการยื่นเอกสารและหลักฐานต่อพนักงานเจ้าหน้าที่
ณ
ศูนย์ควบคุมการแจ้งเรือเข้าออก ก่อนนำเรือประมงพาณิชย์ออกจากท่าเทียบเรือประมง
พ.ศ. ๒๕๖๑
 

อาศัยอำนาจตามความในมาตรา
๘๒ วรรคหนึ่ง แห่งพระราชกำหนดการประมง พ.ศ. ๒๕๕๘ อธิบดีกรมประมงออกประกาศไว้
ดังต่อไปนี้

ข้อ
๑ ให้ยกเลิกประกาศกรมประมง เรื่อง กำหนดหลักเกณฑ์และวิธีการยื่นเอกสารและหลักฐานต่อพนักงานเจ้าหน้าที่
ณ ศูนย์ควบคุมการแจ้งเรือเข้าออก ก่อนนำเรือประมงพาณิชย์ออกจากท่าเทียบเรือประมง
พ.ศ. ๒๕๖๐ ลงวันที่ ๑๕ มีนาคม พ.ศ. ๒๕๖๐

ข้อ
๒ ก่อนนำเรือประมง ตามมาตรา ๘๑
ออกจากท่าเทียบเรือประมง เจ้าของเรือหรือผู้ควบคุมเรือต้องนำเอกสารและหลักฐานดังต่อไปนี้
ยื่นต่อพนักงานเจ้าหน้าที่ ณ
ศูนย์ควบคุมการแจ้งเรือเข้าออกตามลักษณะและประเภทของเรือประมง
(๑) สำเนาทะเบียนเรือไทย
(๒) สำเนาใบอนุญาตใช้เรือ
(๓) สำเนาใบอนุญาตให้ทาการประมง
(๔) จำนวนรายชื่อคนประจำเรือ
(๕) หนังสือคนประจำเรือ
(๖) หลักฐานเกี่ยวกับการจัดระบบความปลอดภัย สุขอนามัย
และสวัสดิภาพในการทางานของคนประจำเรือ

ข้อ
๓ การยื่นเอกสารตามข้อ ๒
ให้เจ้าของเรือหรือผู้ควบคุมเรือ ยื่นผ่านระบบด้วยวิธีทางอิเล็กทรอนิกส์ทาง Single Window 4 Fishing Fleet (http://fpipo.md.go.th) หรือแจ้งโดยตรงเพื่อเป็นการแสดงต่อพนักงานเจ้าหน้าที่ประจำศูนย์ควบคุมการแจ้งเรือเข้าออก
ก่อนนำเรือออกจากท่าเทียบเรือประมง
กรณีเอกสารและหลักฐานมีการเปลี่ยนแปลง
ให้เจ้าของเรือหรือผู้ควบคุมเรือยื่นเอกสารและหลักฐานที่เปลี่ยนแปลงนั้นผ่านระบบดังกล่าว
ก่อนนำเรือประมงออกจากท่าเทียบเรือประมงในรอบทาการประมงนั้น

ข้อ
๔ เอกสารหลักฐานใดตามข้อ ๒
ที่เจ้าของเรือหรือผู้ควบคุมเรือได้เคยยื่นไว้ต่อศูนย์ควบคุมการแจ้งเรือเข้าออก
ไม่ว่าจะเป็นการยื่นเป็นเอกสาร หรือผ่านวิธีอิเล็กทรอนิกส์ทางระบบ Single Window 4 Fishing Fleet (http://fpipo.md.go.th) ตามข้อ ๓ ให้ได้รับการยกเว้นไม่ต้องยื่นเอกสารดังกล่าวในแต่ละครั้งที่มีการแจ้งออกท่าเทียบเรือประมง
เว้นแต่เอกสารตามข้อ ๒ (๔) ให้ยื่นทุกครั้งที่มีการแจ้งออกจากท่าเทียบเรือประมง
และเมื่อเจ้าของเรือดาเนินการแจ้งออกท่าเทียบเรือประมงแล้ว
ให้เจ้าของเรือพิมพ์เอกสารรายชื่อคนประจำเรือ (LR) ตามแบบแนบท้ายประกาศนี้
เพื่อให้ผู้ควบคุมเรือนำลงเรือประมง

ข้อ
๕[๑] ประกาศนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไป


ประกาศ
ณ วันที่ ๖ กันยายน พ.ศ. ๒๕๖๑
อดิศร พร้อมเทพ
อธิบดีกรมประมง






พิมพ์มาดา/จัดทำ
๑๗
ธันวาคม ๒๕๖๑

[๑]
ราชกิจจานุเบกษา เล่ม ๑๓๕/ตอนพิเศษ ๒๒๑ ง/หน้า ๑/๑๐ กันยายน ๒๕๖๑